คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๒๙/๒๕๕๘เรื่องการเลือกกรรมการแทนตำแหน่งที่ว่างในคณะกรรมการตรวจเงินแผ่นดินและการดำเนินการเพื่อสรรหาผู้ดำรงตำแหน่งในองค์กรอิสระ[๑] โดยที่สมควรปรับปรุงหลักเกณฑ์บางประการเกี่ยวกับองค์กรอิสระเพื่อความเป็นธรรมและประสิทธิภาพในการปฏิบัติงานอันจำเป็นต้องดำเนินการโดยด่วนอันเนื่องจากกรณีกรรมการตรวจเงินแผ่นดินขอลาออกจากการดำรงตำแหน่งทำให้คณะกรรมการตรวจเงินแผ่นดินเหลืออยู่ไม่ถึงจำนวนตามที่กฎหมายกำหนดเป็นเหตุให้กรรมการเท่าที่เหลืออยู่ไม่สามารถปฏิบัติหน้าที่ต่อไปได้ ซึ่งมีผลกระทบอย่างยิ่งต่อการใช้บังคับกฎหมายประกอบรัฐธรรมนูญว่าด้วยการตรวจเงินแผ่นดินนอกจากนั้นยังมีกรณีที่ผู้ได้รับการสรรหาให้ดำรงตำแหน่งในองค์กรอิสระตามรัฐธรรมนูญต้องลาออกจากตำแหน่งหน้าที่เดิมภายในเวลาที่กำหนดแต่บางครั้งแม้ลาออกจากตำแหน่งหน้าที่เดิมแล้วก็ยังไม่อาจดำเนินการแต่งตั้งผู้นั้นให้ดำรงตำแหน่งใหม่ในองค์กรอิสระได้เนื่องจากการสรรหายังได้ไม่ครบจำนวนจึงต้องทอดระยะเวลาออกไปเป็นเวลานานอันไม่เป็นธรรมต่อผู้ที่ได้รับการสรรหาไว้แล้วและจำเป็นต้องลาออกจากตำแหน่งหน้าที่เดิมกรณีจึงมีความจำเป็นเพื่อประโยชน์ในการปฏิรูปราชการแผ่นดินและแก้ไขข้อขัดข้องทางกฎหมายอาศัยอำนาจตามความในมาตรา ๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ ๑ ให้ยกเว้นการใช้บังคับมาตรา ๑๑ วรรคสองแห่งพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. ๒๕๔๒และให้คณะกรรมการตรวจเงินแผ่นดินตามประกาศคณะรักษาความสงบแห่งชาติ ฉบับที่ ๗๑/๒๕๕๗เรื่อง การสรรหาคณะกรรมการตรวจเงินแผ่นดินและผู้ว่าการตรวจเงินแผ่นดิน ลงวันที่ ๒๗มิถุนายน พุทธศักราช ๒๕๕๗ประกอบด้วยกรรมการเท่าที่เหลืออยู่ในวันก่อนวันที่คำสั่งนี้มีผลใช้บังคับและให้ปฏิบัติหน้าที่ต่อไปได้โดยไม่ต้องดำเนินการสรรหาและคัดเลือกบุคคลใดแทนตำแหน่งที่ว่างจนกว่าจะมีคำสั่งเป็นอย่างอื่นข้อ ๒ ในกรณีที่ประธานกรรมการหรือกรรมการตรวจเงินแผ่นดินพ้นจากตำแหน่งก่อนวาระเพิ่มเติมอีกหากคณะกรรมการตรวจเงินแผ่นดินนั้นยังมีจำนวนตั้งแต่ห้าคนขึ้นไปให้คณะกรรมการตรวจเงินแผ่นดินประกอบด้วยกรรมการเท่าที่มีอยู่และให้ปฏิบัติหน้าที่ต่อไปได้ในกรณีที่ประธานกรรมการพ้นจากตำแหน่งก่อนวาระให้คณะกรรมการตรวจเงินแผ่นดินตามวรรคหนึ่งเลือกกรรมการคนหนึ่งขึ้นทำหน้าที่ประธานกรรมการข้อ ๓ ในกรณีที่ประธานกรรมการหรือกรรมการตรวจเงินแผ่นดินพ้นจากตำแหน่งก่อนวาระและเป็นเหตุให้คณะกรรมการตรวจเงินแผ่นดินนั้นมีจำนวนน้อยกว่าห้าคนให้คณะกรรมการตรวจเงินแผ่นดินหยุดการปฏิบัติหน้าที่ และให้ดำเนินการสรรหากรรมการตรวจเงินแผ่นดินตามข้อ๓ แห่งประกาศคณะรักษาความสงบแห่งชาติ ฉบับที่ ๗๑/๒๕๕๗ เรื่องการสรรหาคณะกรรมการตรวจเงินแผ่นดินและผู้ว่าการตรวจเงินแผ่นดิน ลงวันที่ ๒๗มิถุนายน พุทธศักราช ๒๕๕๗ ในระหว่างนั้นให้ผู้ว่าการตรวจเงินแผ่นดินเป็นผู้ใช้อำนาจหน้าที่แทนประธานกรรมการตรวจเงินแผ่นดินและคณะกรรมการตรวจเงินแผ่นดินข้อ ๔ ให้เพิ่มความต่อไปนี้เป็นวรรคสามของประกาศคณะรักษาความสงบแห่งชาติฉบับที่ ๔๘/๒๕๕๗ เรื่อง การสรรหาบุคคลเพื่อดำรงตำแหน่งแทนตำแหน่งที่ว่าง ลงวันที่๒๙ พฤษภาคม พุทธศักราช ๒๕๕๗ในกรณีที่มีการสรรหาบุคคลเพื่อดำรงตำแหน่งแทนตำแหน่งที่ว่างเกินกว่าหนึ่งคนแต่มีผู้ได้รับเลือกหรือได้รับความเห็นชอบไม่ครบจำนวนและมีกรณีที่ผู้ได้รับเลือกต้องประชุมและเลือกกันเองให้คนหนึ่งเป็นประธานศาลหรือประธานองค์กรตามรัฐธรรมนูญการลาออกจากการเป็นบุคคลตาม (๑) (๒) หรือ (๓)หรือแสดงหลักฐานให้เป็นที่เชื่อได้ว่าตนได้เลิกประกอบวิชาชีพอิสระตาม (๔) ของมาตรา๒๐๗ วรรคหนึ่ง ของรัฐธรรมนูญแห่งราชอาณาจักรไทย พุทธศักราช ๒๕๕๐ผู้ได้รับเลือกหรือได้รับความเห็นชอบต้องกระทำภายในสิบห้าวันนับแต่วันที่ได้รับเลือกหรือได้รับความเห็นชอบครบจำนวนข้อ ๕[๒] คำสั่งนี้ให้มีผลบังคับใช้ตั้งแต่วันที่ ๒๐สิงหาคม พุทธศักราช ๒๕๕๘ เป็นต้นไปสั่ง ณวันที่ ๑๖ กันยายน พุทธศักราช ๒๕๕๘พลเอกประยุทธ์ จันทร์โอชาหัวหน้าคณะรักษาความสงบแห่งชาติ คำสั่งหัวหน้าคณะรักษาความสงบแห่งชาติที่ ๓๖/๒๕๕๘ เรื่อง แก้ไขคำสั่งหัวหน้าคณะรักษาความสงบแห่งชาติ ที่ ๒๙/๒๕๕๘[๓]ปุณิกา/ผู้จัดทำ๙ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๒๐ ง/หน้า ๒๐/๑๖ กันยายน ๒๕๕๘[๒] ข้อ ๕แก้ไขเพิ่มเติมโดยคำสั่งหัวหน้าคณะรักษาความสงบแห่งชาติที่ ๓๖/๒๕๕๘ เรื่อง แก้ไขคำสั่งหัวหน้าคณะรักษาความสงบแห่งชาติ ที่ ๒๙/๒๕๕๘[๓] ราชกิจจานุเบกษาเล่ม ๑๓๒/ตอนพิเศษ ๒๕๔ ง/หน้า ๑๗/๑๕ ตุลาคม ๒๕๕๘